Oplev børnekarneval og International Parade på TV2 Nord Salto

Karnevalsugen bliver fredag og lørdag skudt i gang med International Parade og Børnekarneval. TV2 Nord Salto dækker begivenhederne og sender et festligt sammendrag direkte fra Kildeparken i Aalborg lørdag aften kl. 19.30. Her vil vært Morten Pedholt styrer slagets gang krydret med reportager og gæster samtidig med, at vi bliver lidt klogere på karneval undervejs. Morten Pedholt har allieret sig med karnevalsekspert Sjaja Haddadi fra Aalborg Karneval. Der skulle gerne være god stemning i Kildeparken lørdag aften, da et kæmpe fødevaremarked trækker folk til samtidig med, at de internationale karnevalsgrupper også er til stede. TV2 Nord Salto er selvfølgelig også med, når Karnevallet den 28. maj indtager Aalborg gader. Vi sender direkte fra optoget fra kl. 10.00 til 12.30.